Laulaja Riki Sorsa on kuollut. Keuhkosyöpää sairastanut Sorsa kuoli kotonaan 63 vuoden iässä.

Sorsa aloitti muusikkouransa 70-luvulla laulajana The Zoo ja Jig-saw yhtyeissä. Ensimmäisen sooloalbuminsa hän julkaisi vuonna 1981. Samana vuonna hän edusti Suomea Euroviisuissa kappaleella Reggae OK.

Sorsan muita tunnettuja hittejä ovat muun muassa Muuttohaukka, Haaveissa vainko oot mun, Joki _ja Myrskyn silmä._

Vuonna 2006 Sorsalla todettiin kurkkusyöpä. Hän toipui sairaudesta, mutta joutui lopettamaan laulamisen lähes kokonaan. Viime syksynä syöpä diagnosoitiin keuhkoissa.

Sorsan kuolemasta uutisoi Ilta-Sanomat (siirryt toiseen palveluun).